ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
13 พ.ค. 2559

สรุปภาวะตลาดภาคเช้า
ทรงๆ – SET เคลื่อนไหวแคบๆ บริเวณ 1400 จุด โดยขาประจำดัน SET อย่างพลังงาน ทรงๆ ตามราคาน้ำมันดิบที่อ่อนตัวลงเล็กน้อย หลังขึ้นไปทำจุดสูงบริเวณ 47 เหรียญ ส่วนตัวหลัก ICT ซึ่งเริ่มรีบาวด์เป็นแรงหนุน SET แทน ด้านปัจจัยกำหนดทิศทางตลาด ยังไม่มีอะไรนัก ส่วนใหญ่เป็นปัจจัยเฉพาะตามผลประกอบการของแต่ละบริษัทจดทะเบียน ซึ่งเป็นช่วงโค้งสุดท้ายในการรายงานผลการดำเนินงาน ทั้งนี้ SET ปิดตลาด ที่ 1,399.55 จุด +0.24 จุด หรือ +0.02% ด้วยมูลค่าซื้อขายที่ระดับ 2.3 หมื่นลบ. กลุ่มหลักICT หนุนตลาด ปิดบวก +0.5% ส่วนแบงก์ และพลังงาน ปิดทรงตัว ด้านตลาดภูมิภาคอยู่ในแดนลบ
 
กลยุทธ์ที่แนะนำ ช่วงบ่าย: คาดจะย่อตัวลงบ้าง หลังปรับขึ้นมาโดดเด่นในช่วงบ่ายวาน อย่างไรก็ตาม หากไม่ต่ำกว่า 1,390 จุด ยังมองเป็นรอบรีบาวด์อยู่ โดยมีแนวต้านเป้าหมายอยู่ในช่วง 1,410-1,420 จุด หลังจากนั้นในภาพรวม SET ยังถดถอยได้ต่อ ซึ่งหากต่ำกว่า 1,388 จุด จะเริ่มเป็นสัญญาณที่ไม่ดี ดังนั้น กลยุทธ์ ยังเน้นขายลดพอร์ต ส่วนเก็งกำไรเน้นระยะสั้นๆ และเหมาะกับผู้รับความเสี่ยงได้สูง ทั้งนี้ หุ้นแนะนำตามสัญญาณเทคนิค ได้แก่ SCN (รับ 7.50 ต้าน 8.10 cut 7.30)